Bankilare

**Bankilaré** (var. **Bankilare**, **Bankilary**)  ƙauye ne  kuma wani yanki na karkara a Nijar. Garin Bankilaré, wanda ke tsakiyar garin sashen  Téra Yankin Tillabéri,  a kusurwar arewa maso yammacin ƙasar. Garin na da nisan kilomita 60 tsakaninsa da arewacin babban birnin Téra, harwa-yau wannan kwatankwacin nisa ne da shi daga iyakar Burkina Faso (zuwa yamma) da iyakar Mali (zuwa arewaci). A shekara ta 2012, ƙauyen na da yawan mutane kimanin dubu 84,893. &nbsp;

## Yawan jama'a
A yankin karkarar garin Bankilaré yana da kimanin mutane 4,000 bisa alkaluman ƙididdigar shekara ta 2012, galibin mutanen ƴan ƙabilar Tuareg da ƙungiyoyin da ke da alaƙa da Tuareg. Babbar ƙungiyar Tuareg a garin Bankilarée sune "Tenguereguedesh"  ko "Tinguereguedech", ƙungiyar Uladen Aulliminden, tsohuwar ƙungiyar zama da ke da alaka da mai daraja Kelirer Aulliminen. Sunan "Tinguereguedech" ya samo asali ne daga kalmar yaren Tamasheq wanda ke nufin "Ina ƙarƙashin kariya na ..."  Ƙarin wasu mutanen da ke zaune a karkarar sun haɗa da Loghmatten da Doufrafrak tsoffin ƙungiyoyin da ke da alaƙa da Kel Ansongo Tuareg,  da Fula Gaobé.

Sauran ƙabilun da ke zaune, sun haɗa da; Songhai - mutanen Djerma, da Gourmantche . Yawan mutanen Tuareg sun fantsama zuwa sauran wurare a sashen, tare da yankin arewacin Niamey da gabashin kogin "yanki na al'adu" na Songhay.

Yawancin mutanen Tuareg na yankin sun kasance asalin bayi ne a tarihi ko wasu nau'o'i masu alaƙa da hakan. Wani binciken da aka yi a shekara ta 2005 ya gano cewa "har yanzu akwai ayyukan da suka shafi bautar da bayi daga Tuareg a Bankilaré". Mutane da yawa daga wannan al'umma suna yin ƙaura zuwa yankin Abidjan.

## Tattalin Arziki
Tattalin arzikin Bankilaré ya dogara ne akan kiwon dabbobi, aikin gona na gida, da kuma ayyuka ga waɗannan al'ummomin. Kauyen Bankilaré sananne ne ta silar babbar kasuwar kauyen, inda ƙungiyoyi makiyaya da masu zaman kansu ke harkar saye ko siyar da kayayyaki a wannan kasuwa.

## Cibiyar Sadarwa
Bankilaré wani gari ne a lokacin rani inda makiyayan Abzinawa ke kwashe dabbobinsu. Wadannan makiyayan suna yin tafiya har ya zuwa arewacin Aljeriya. A cikin shekara ta 1999, an zaɓi garin don assasa sabon gidan rediyo. A wannan aikin na kafa gidan rediyo, mutanen garin za su samu damar aiwatar da bayanai game da filin kiwansu tare da sauran al'ummomin da ke yankin hamada. Bayan an yi nasarar aiwatar da gidan rediyon. Yanzu ƙauyen, Bankilaré kai tsaye na samun damar sadarwa ta hanyar gidan rediyo da intanet da gwamnatin Nijar da wasu ƙungiyoyi ke gudanarwa don taimaka wa mutanen isar da sakon su.

## Fari da karancin Abinci
Garin Bankilaré ya fuskanci kalubale sosai ta fannin fari da yunwa. Haka-zalika ya sake fuskantar rashin tsaro na abinci a ƙarshen shekarun 1990 da 2005.

## Gudanarwa
Bankilaré wuri ne mai mahimmanci ga makiyaya saboda yawancin makiyaya suna wucewa ko kuma suna zaune a kusa. Kafin Nijar ta samu 'yancin kai, Faransa ce ke rike da yankin. Suna da shugabanni na musamman da ake kira "Kwararrun Tuareg," kamar Michel de Geyer d'Orth, wanda ke kula da Bankilaré a 1957. Faransawa sun kafa dokoki don kula da makiyaya. Sun yi amfani da wani gari don kula da ƙungiyoyin da ake kira "Fractions" da ke yawo a yankuna daban-daban. An yi amfani da wannan tsarin a wurare 27 ciki har da garin na Bankilare, tun daga shekarar 1959 a lokacin da Nijar ke ƙarƙashin mulkin mallaka daga Faransa, kuma ta ci gaba bayan samun ‘yancin kai a shekarar 1960. Daga baya gwamnati ta sauya yadda suke tafiyar da waɗannan yankuna, amma wasu sassa na tsohon tsarin sun dawo a karshen shekarun 1990 lokacin da yankin Bankilaré ya zama karamar hukumarsa da ake kira commune-(a kasashen da Faransa ta yi mulki karamar hukumar ana kiranta da **Commune**, hannu ɗaya a kasashen renon Ingila kuma aka sani da **Local Government**).

Bankilaré gari ne mai ƙabilu daban-daban fiye da garuruwan da ke kusa. Kauyen na da dangantaka ta musamman da shuwagabannin gargajiya na baya, waɗanda a yanzu suke da ƙarancin tasiri a al'umma sakamakon Siyasa. Bankilaré yana kusa da garuruwan da mutanen Songhay suka fi yawa, kamar Yatakala, Gorouol, da Diagourou. Saboda haka, wani lokacin Bankilaré ya zama kamar ƙaramin yanki a cikin garuruwan Songhay, kuma a da ana gudanar da shi a ƙarƙashin tsarin da ake kira "Gorouol Canton,". A cikin 1992, gwamnatin Nijar ta amince da Bankilaré a matsayin yanki na "Ƙungiyoyi marasa rinjaye". Tun bayan tawayen Abzinawa a cikin 1990s da kuma canje-canje a cikin ƙananan hukumomi daga 1995 zuwa 2002, tsarin kananan hukumomi ya sami matsayi na musamman na Bankilaré.

## Manazarta

## Karin Karatu
* Pierre-Marie Decoudras. Territorialités plurielles à l'example des Touaregs de la région de Bankilaré (Niger). Les cahiers du CERVEL, Bordeaux, n° 4, 1998, pp.&nbsp;143–165.